Adamiitit

Adamiitit olivat ensimmäisten vuosisatojen ja myös keskiajan gnostilaisia kerettiläisiä, jotka kutsuivat kirkkoaan Paratiisiksi ja harrastivat uskonnollisia menojaan alastomina pyrkien täydelliseen vapautumiseen moraalista. Aatamista nimensä saava lahko pyrki palauttamaan syntiinlankeemusta edeltäneen viattomuuden tilan. Adamiitit elivät kommuuneissa. He harjoittivat täydellistä sukupuolista pidättyväisyyttä. Sääntöä rikkoneet erotettiin yhteisöstä. Böömissä adamiitteja oli vielä vuonna 1849.

 Lähteet 

Luokka:Gnostilaisuus
Luokka:Seksuaalisuus ja uskonto